ตลาดหุ้นเอเชียบวกขึ้นเช้านี้ ขานรับผลประกอบการเอกชน-ข้อมูลศก.สหรัฐ
ตลาดหุ้นเอเชียบวกขึ้นเช้านี้ ขานรับผลประกอบการเอกชน-ข้อมูลศก.สหรัฐ
25 ต.ค. 2559

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ ตามทิศทางของตลาดหุ้นนิวยอร์กที่ปิดบวกเมื่อคืน ขานรับตัวเลขผลประกอบการที่สดใสของบริษัทต่างๆ รวมถึงข้อมูลเศรษฐกิจสหรัฐที่ปรับตัวสูงขึ้น
ดัชนี MSCI Asia Pacific เพิ่มขึ้น 0.2% สู่ระดับ 140.28 จุด เมื่อเวลาประมาณ 9.00 น.ตามเวลาโตเกียว
ดัชนี NIKKEI 225 ตลาดหุ้นญี่ปุ่นเปิดวันนี้ที่ 17,298.63 จุด เพิ่มขึ้น 64.21 จุด, ดัชนี SSE Composite ตลาดหุ้นจีนเปิดวันนี้ที่ 3,127.97 จุด ลดลง 0.28 จุด, ดัชนี HSI ตลาดหุ้นฮ่องกงเปิดวันนี้ที่ 23,581.69 จุด ลดลง 22.39 จุด, ดัชนี TAIEX ตลาดหุ้นไต้หวันเปิดวันนี้ที่ 9,338.09 จุด เพิ่มขึ้น 15.59 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,042.29 จุด ลดลง 5.45 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,854.36 จุด ลดลง 2.32 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,677.44 จุด ลดลง 0.32 จุด
ทั้งนี้ ดัชนี PMI ของสหรัฐซึ่งจัดทำโดยมาร์กิต ดีดตัวขึ้นแตะระดับ 53.2 ในเดือนต.ค. ซึ่งสูงกว่าระดับคาดการณ์ที่ 51.2 และยังสูงกว่าระดับเดือนก.ย.ซึ่งอยู่ที่ 51.5